Dar nu vecinătatea de criptă cu Hölderlin îl recomandă pe Coșeriu drept un ins în care nemții văd un veritabil ctitor, și nici măcar cele 26 de titluri de doctor honoris causa, ci enorma operă de savant filologic, ale cărui manuscrise, pe care profesorul a refuzat să le publice în timpul vieții, au fost adunate de discipoli în Arhiva Coșeriu de la Universitatea "Eberhardt Karls" din Tübingen, pentru a fi trecute apoi într-un tabel de publicații pe care oricine le poate accesa online.